ຄ່າຂອງເງິນເຢນອ່ອນໂຕລົງ
ຄ່າຂອງເງິນເຢນອ່ອນລົງ ຫລັງຈາກທະນາຄານ ກາງຂອງຍີ່ປຸ່ນນໍາ​​ເອົາ ເງິນເຢນອອກ​ຂາຍ​ ແລະຊື້ເອົາເງິນໂດລາຂອງສະຫະລັດ.
ຍີ່ປຸ່ນໄດ້ເຂົ້າແຊກແຊງໃນຕະຫຼາດເງິນຕາຂອງໂລກເພື່ອ ເຮັດໃຫ້ຄ່າຂອງເງິນເຢນອ່ອນໂຕລົງຫຼັງຈາກໄດ້ຖີບໂຕ ຂຶ້ນສູ່ລະດັບສູງສຸດໃນຮອບ 15 ປີໃນການແລກປ່ຽນກັບ ເງິນໂດລາຂອງສະຫະລັດ ລັດຖະມົນຕີການເງິນຂອງຍີ່ປຸ່ນທ່ານ Yoshihiko Noda ກ່າວຕໍ່ພວກນັກຂ່າວໃນວັນພຸດມື້ນີ້ວ່າທະນາຄານກາງ ຂອງຍີ່ປຸ່ນໄດ້ນໍາເອົາເງິນເຢນອອກຂາຍໃນຕະຫຼາດແລກ ປ່ຽນເງິນຕາແລະຊື້ເອົາເງິນໂດລາຂອງສະຫະລັດ ແຕ່ບໍ່ໄດ້ ບອກວ່າທາງທະນາຄານໄດ້ຂາຍເງິນເຢນເປັນຈຳນວນໜ້ອຍຫຼາຍປານໃດ ເງິນເຢນມີລາຄາຫຼາຍກວ່າ 85 ເຢນຕໍ່ນຶ່ງໂດລາສະຫະລັດຫຼັງຈາກການເຂົ້າແຊກແຊງ ລຸນຫຼັງທີ່ໄດ້ຖີບໂຕຂຶ້ນສູ່ລະດັບສູງສຸດ 82 86 ເຢນ ຂ່າວທີ່ວ່ານີ້ໄດ້ເຮັດໃຫ້ລາຄາຫຸ້ນ ຂອງດັດຊະນີ Nikkei ສູງຂຶ້ນຄືເພີ້ມຂຶ້ນ 2 25% ໃນຕອນອັດຕະຫຼາດ ທ່ານ Noda ກ່າວວ່າ ການເຂົ້າແຊກແຊງທີ່ວ່ານີ້ແມ່ນເພື່ອເຂົ້າຄວບຄຸມການ ເຄື່ອນໄຫວ ທີ່ມີຫຼາຍຜິດເກີນໄປຢູ່ໃນຕະຫຼາດການເງິນ ທ່ານປະກາດວ່າລັດຖະບານຈະເອົາມາດຕະ ການແບບຄ້າຍຄືກັນນີ້ອີກໃນອະນາຄົດຖ້າຫາກມີຄວາມຈຳເປັນ ເງິນເຢນທີ່ມີຄ່າສູງຂຶ້ນເຮັດໃຫ້ສິນຄ້າສົ່ງອອກຂອງຍີ່ປຸ່ນມີລາຄາແພງຂຶ້ນຢູ່ໃນຕະຫຼາດ ຕ່າງປະເທດ ການເຂົ້າແຊກແຊງຂອງຍີ່ປຸ່ນໃນວັນພຸດມື້ນີ້ແມ່ນເປັນເທື່ອທຳອິດຂອງ ໂຕກຽວນັບແຕ່ປີ 2004 ມາ